བདུན་པ། སློབ་དཔོན་ཆོས་ཀྱི་གྲགས་པའི་རྟོགས་པ་བརྗོད་པ།
རྒྱལ་སྲས་དབང་བོ་ཀུན་ཏུ་བཟང་བོ་ཡིས།། རྒོལ་ངན་ཚར་གཅོད་སླད་དུ་སྐུ་སྤྲུལ་བ།། རྒྱལ་བའི་ལུང་
བསྟན་སྡོམ་བརྩོན་སྔགས་གྲུབ་པའི།། ཆོས་ཀྱི་གྲགས་པ་སྲིད་ན་རྒྱལ་གྱུར་ཅིག། རྒྱ་གར་ལྷོ་ཕྱོགས་རྒྱལ་དབང་
གཙུག་ནོར་དུ།། མུ་སྟེགས་བྲམ་ཟེའི་རིགས་འཁྲུངས་ཆུང་ངུས་(ངུའི་)དུས།། མུ་སྟེགས་སྟོན་པ་གཞོན་ནུ་མ་ལེན་
གྱིས།། ངན་སྨྲས་བྱས་པས་གནས་བརྟན་ཆོས་སྐྱོང་ལས།། རབ་ཏུ་བྱུང་ནས་མདོ་སྡེ་དང་།། གཟུངས་སྔགས་བསྡོམ་
པ་ལྔ་བརྒྱ་ལ།། ཞལ་འདོན་མཛད་ཅིང་དབང་ཕྱུག་སྡེར།། ཀུན་བཏུས་ཚར་གསུམ་གསན་པའི་ཚེ།། ཁྱོད་ནི་ཕྱོགས་
ཀྱི་གླང་བོར་མཉམ།། དེས་ན་ང་ཡིས་ནོར་བ་རྣམས།། ཕྱོགས་སྔར་གྱིས་ལ་ཀུན་བཏུས་ཀྱི།། འགྲེལ་བ་རྩོམས་ཞེས་
བསྐུལ་(སྐུལ་)མ་མཛད།། རྡོ་རྗེ་སློབ་དཔོན་ཊི་གི་བར།། འདོད་འཇོ་ལས། ཡིག་མཁན་རིགས་ལས་སྐལ་བར་ལྡན།། ཉ་ལྟོ་ཟ་ཞིང་
དངོས་གྲུབ་བརྙེས།། ལཱུ་ཨི་བ་ཞེས་བྱ་བ་ཡི།། བླ་མ་དེ་ལ་ཕྱག་འཚལ་ལོ། ཞེས་སོ།། དེ་འདྲ་བའི་གྲུབ་ཆེན་དེ་ལ། རང་གི་སློབ་མ་རྒྱལ་བོ་དཱ་རི་ཀ་བ་
667

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།
དང་(༣༡ན)བློན་པོ་ཊེ་གི་བ་ཞེས་པ་གཉིས་ཀྱིས་མངོན་པར་རྟོགས་པ་ཇི་ལྟར་སྒོམ་པ་ཞུས་པའི་དོན་དུ། དཔལ་འཁོར་ལོ་བདེ་མཆོག་གི་མངོན་
པར་རྟོགས་པ་འདི་མཛད་དོ།། ཞེས་གསུངས་པ་ལྟར་གྲུབ་ཆེན་ཊེ་གི་བ་ནི་རྒྱལ་བོ་དཱ་རི་ཀ་པའི་བློན་པོའོ།། ཧེ་རུ་ཀ་ཡི་དབང་མནོས་ཏེ།།
བསྒྲུབས་པས་མངོན་སུམ་ཞལ་བསྟན་ཅིང་།། ཕྱོགས་ལས་རྒྱལ་བའི་དངོས་གྲུབ་གནང་།། དེ་ཡི་ཚེ་ན་སློབ་དཔོན་
འདིས།། འཁོར་ལོ་སྡོམ་པ་ཡབ་ཡུམ་ལ།། བསྟོད་པ་རྒྱུན་ཆགས་ཚིག་རྐང་གྲངས།། སྟོང་བརྒྱ་བརྒྱད་ཅུ་ཡོད་པ་
མཛད།། བྲམ་ཟེ་ཀ་ན་གུཔྟས་གཙོས།། གཟེགས་ཟན་ལྔ་བརྒྱ་ཚར་བཅད་ཅིང་།། གཞོན་ནུ་རོལ་བ་འཁོར་དང་
བཅས།། བྲམ་ཟེ་ལྔ་བརྒྱ་བསྟན་ལ་བཅུགས(བཅུག) འབིགས་བྱེད་རི་བོའི་ཁོང་གནས་པའི།། སྤྱོད་པ་བ་དང་
གཅེར་བུ་བ།། རྒོལ་བ་ཐམས་ཅད་སུན་ཕྱུང་ངོ་།། སླར་ཡང་ཝ་ར་ཎཱ་སི་རུ།། སཾ་ག་ཨཱ་ཙརྱ་ཞེས་པ།། སྐྱེ་བ་གསུམ་
བརྗེས་སློབ་དཔོན་འདིར།། རྩོད་པ་བྱས་པས་ཁོ་ཕམས་ཏེ(ཕམ་སྟེ)།། སྐྱེ་བ་གསུམ་པར་བསྟན་ལ་ཞུགས།། སློབ་
དཔོན་རང་ཉིད་ཀྱིས་བཞེངས་པའི།། ལྷ་ཁང་ལྔ་བརྒྱ་ལྷག་ཡོད་ཅིང༌།། ཁྱིམ་བདག་གཞན་ལ་བསྐུལ་བ་ཡིས།།
གཙུག་ལག་ཁང་བཟང་མཐའ་ཡས་སོ།། སློབ་དཔོན་འདི་ཡིས་མུ་སྟེགས་པ།། ནང་བའི་བསྟན་ལ་བཅུག་པའི་
གྲངས།། དགེ་སློང་དགེ་བསྙེན་བསྡོམས་པ་ལ།། འབུམ་ཕྲག་ལོངས་པ་ཡོད་ཅེས་གྲགས།། ཕྱིས་སུ་མེ་ཏོག་རྒྱས་པའི་
གྲོང་ཁྱེར་དུ།། རྒྱལ་བོས་ད་ལྟ་སུ་མཁས་དྲིས་པའི་ཚེ།། ཤེས་རབ་ཅན་ནི་ཕྱོགས་ཀྱི་(༣༡བ)གླང་བོ་སྟེ།། ཙནྡྲ་གོ་མི་
བརྗོད་པ་རྣམ་པར་དག། སྙན་དངགས་དཔའ་བོ་ལས་བྱུང་སྡེབ་སྦྱོར་མཁས།། མེ་ཏོག་ཀུན་ཏུ་རྒྱས་པ་ལོངས་སྤྱོད་
ལྡན།། ཕྱོགས་ལས་རྣམ་པར་རྒྱལ་བ་ང་མིན་སུ།། གསུངས་པའི་(པས་)རྒྱལ་བོ་དད་དེ་སྦྱིན་བདག་མཛད།། ཚད་མ་
སྡེ་བདུན་བརྩམས་ཤིང་རྣམ་འགྲེལ་གྱི།། ལེའུ་དང་པོར་ཉིད་ཀྱིས་འགྲེལ་བ་མཛད།། སློབ་དཔོན་བགྲེས་པས་ལེའུ་
ལྷག་མ་ལ།། ལྷ་དབང་བློ་ཡིས་འགྲེལ་བ་བརྩམས་ཞེས་གྲགས།། ཆོས་རྗེ་དོན་གྲུབ་རིན་པོ་ཆེས།། ཁམས་གསུམ་བླ་
མ་ཙོང་ཁ་བ།། དབུས་སུ་ཕེབས་སྐབས་ཞལ་གདམས་སུ།། རྒྱས་པའི་བསྟན་བཅོས་རྣམ་འགྲེལ་དང་།། འབྲིང་དུ་
སྟོན་པའི་རྣམ་ངེས་དང་།། ཤིན་ཏུ་བསྡུས་པ་རིགས་ཐིགས་ཏེ།། ལུས་དང་འདྲ་བའི་བསྟན་བཅོས་གསུམ།། གཏན་
ཚིགས་ཐིགས་པ་འབྲེལ་བརྟག་དང་།། རྒྱུད་གཞན་སྒྲུབ་པ་རྩོད་རིགས་ཏེ།། འཕྲོས་པ་ཡན་ལག་ལྟ་བུ་ཟེར།། ཆོས་
ཀྱི་གྲགས་པ་ལས་བྱུང་བའི།། ཚད་མ་སྡེ་བདུན་འཛམ་གླིང་ན།། སངས་རྒྱས་བསྟན་པ་གསལ་བྱེད་པ།། ཉི་མ་ཟླ་བ་
ལྟ་བུར་གྲགས།། དེ་ཡི་འོག་ཏུ་དེ་རྣམས་སློབས།། གསུངས་པ་བཞིན་དུ་སྡེ་བདུན་དང་།། མདོ་དང་རང་འགྲེལ་
འགྲེལ་བ་རྣམས།། ལམ་གྱི་རིམ་པར་བསྒྲིགས་པ་ཡིས།། སྔོན་མེད་གདམས་པའི་མན་ངག་བསྩལ།། རང་གི་སྟོན་པ་
དངོས་སྟོབས་རིགས་པ་ཡིས།། ཚད་མར་སྒྲུབ་པ་ཆོས་ཀྱི་གྲགས་པའི་གཞུང་།། སྟོན་དང་བསྟན་ལ་གཞན་གྱིས་མི་
འཕྲོག་པའི།། ངེས་པ་རྙེད་པ་ངོ་མཚར་གཏམ་འདི་ཡིན།། གྲངས་མེད་གསུམ་དུ་བསམ་སྦྱོར་ཕུན་ཚོགས་རྒྱུས།།
གསུམ་(༣༢ན)ལྡན་སྤངས་པ་ཕུན་ཚོགས་རང་དོན་བརྙེས།། གཞན་སྐྱོབ་གཟིགས་པའི་ལམ་སྟོན་རིགས་པ་ཡིས།།
68

༄༄༅། །གཉིས་པ། རྟོགས་བརྗོད་བཻ་ཌཱུར་སྔོན་པོའི་བུམ་བཟང་
ཚད་མར་སྒྲུབ་པ་ལུགས་འབྱུང་ཡང་དག་རྟགས།། བསླུ་མེད་བདེན་བཞི་འདོམས་པ་སྐྱོབ་པ་ཉིད་ཡིན་དེ་ལས་
རྟོགས་པ་གསུམ་ལྡན་བདེ་གཤེགས་སྒྲུབ།། དོན་གཉིས་མཐར་ཐུག་བརྙེས་གང་འབྲས་བུ་ཉིད་ཡིན་དེ་ལས་ སྦྱོར་
བ་ཕུན་ཚོགས་སྔོན་སོང་སྒྲུབ།། བདག་མེད་རྟོགས་པའི་ཤེས་རབ་མཆོག་དེ་ཐབས་ཡིན་དེ་ལས་བསམ་པ་ཕུན་
ཚོགས་སྔོན་སོང་སྒྲུབ།། ཕྱི་མའི་རྟགས་ལས་སྔ་མ་སྔོན་སོང་ལུགས་ལྡོག་རིགས་པས་ཚད་མར་བསྒྲུབ་པ་རིགས་
པའི་གཞུང༌།། སྐྱོབ་ལས་དེ་ཉིད་ངང་བརྟན་དང་།། མ་ལུས་ཁྱད་པར་མཁྱེན་པར་གྲུབ།། གཤེགས་པ་རྟོགས་པའི་དོན་ཕྱིར་ཏེ།། དེ་ཕྱིར་ཕྱི་རོལ་
བ་དང་སློབ།། མི་སློབ་ལས་ལྷག་དེ་ཡི་ཕྱིར།། གཞན་དོན་མཁྱེན་སྦྱོར་དེ་སྟོན་པ།། དེ་ལས་བརྩེ་ཡིན་གཞན་དོན་དོར།། དོན་གྲུབ་མཛད་པ་མི་
འདོར་ཕྱིར།། བརྩེ་བས་ལེགས་དང་ཡེ་ཤེས་ལས།། བདེན་པ་གསུང་མཛད་སྒྲུབ་བྱེད་བཅས།། དེ་གསུང་བར་ཡང་མངོན་སྦྱོར་ལྡན།། གང་ཕྱིར་དེས་
ན་ཚད་མ་ཉིད། ཅེས་པ་ལྟར། རྒྱུ་འབྲས་འཁོར་ལོ་སྲིད་པར་འཁོར་བས་སྲིད་གསུམ་བཤིགས་ཀྱང་འཇིག་མེད་རྟེན་
འབྲེལ་ཨེ་མ་མཚར།། སྒྲུབ་བྱེད་ཐུགས་རྗེ་གྲངས་མེད་གོམས་པས་སྲིད་རྩ་བདག་ལྟ་འཇོམས་པའི་ཐབས།། བདག་
མེད་མཐོང་བའི་ཤེས་རབ་ཟབ་དོན་གོམས་པའི་ཐབས་ལ་སྟོན་པར་གྲགས།། ལེགས་དང་མི་ལྡོག་མ་ལུས་སྤངས་
པས་མུ་སྟེགས་བྱེད་དང་སློབ་མི་སློབ།། གསུམ་ལས་ལྷག་པའི་རང་དོན་དེ་ལས་གཞན་དོན་སྐྱོབ་པ་བྱུང་།། (༣༢བ)
བདག་མེད་རྟོགས་ལས་སྤངས་(སྤང་)བྱའི་ཚོགས་ཀུན་སྡུག་བསྔལ་ཀུན་གྱི་རྟེན་མིན་པར།། སྡུག་བསྔལ་རྟེན་མིན་ཕྱིར།
ལེགས་མེད་དེ་ནི་བདག་མེད་པ།། མཐོང་བའམ་སྦྱོར་བ་ལས་ཡིན་ནོ།། སྐྱེ་དང་སྐྱོན་ནི་ཀུན་འབྱུང་དག། སླར་ཡང་ལྡོག་ཅེས་བཤད་པ་ཡིན།།
བདག་ལྟའི་ས་བོན་སྤངས་པའི་ཕྱིར།། སླར་མི་གཤེགས་པ་ཉིད་ཡིན་ནོ།། ནས། གོམས་ཕྱིར་མ་ལུས་སྤངས་པ་ཉིད།། ཅེས་པ་ལྟར། སྤངས་པ་
འདི་ནི་ལེགས་པར་སྤངས་པ་མུ་སྟེགས་བྱེད་ལ་འདི་ཡོད་མིན།། བདག་ལྟའི་ས་བོན་རྩད་ནས་ཕྱུངས་ཟིན་ཡང་
སྲིད་སྐྱེ་བར་སླར་མི་གཤེགས།། སྤངས་པ་མཆོག་ཁྱོད་ཕྱིར་མི་ལྡོག་སྟེ་སློབ་པ་འཕགས་ལས་འདི་ཁྱད་འཕགས།།
ཇི་ལྟ་ཇི་སྙེད་ཡུན་རིང་གོམས་པས་བག་ཆགས་མ་ལུས་ཁྱོད་ཀྱིས་སྤངས། སྤངས་པ་འདི་ནི་མ་ལུས་སྤངས་པ་
དགྲ་བཅོམ་གཞན་ལ་འདི་ཡོད་མིན།། གཞན་ལས་ལྷག་པའི་རྒྱུ་འབྲས་ཕུན་ཚོགས་རིགས་པས་བསྒྲུབས་ནས་རང་
ཅག་གི། སྟོན་པ་ཟླ་མེད་ཚད་མར་བསྒྲུབས་པས་སྐལ་བཟང་སྤུ་ལོང་ཅིས་མི་གཡོ།། སྟོན་པའི་རྣམ་ཐར་སྔོན་སྲིད་
མང་བོའི་མཐར།། བྱམས་དང་སྙིང་རྗེ་ཕ་རོལ་ཕྱིན་ཚུལ་ལ།། གོམས་པའི་བདེན་པ་བརྫུན་ཕྱིར་ཚུར་རོལ་མཛེས།།
སྔ་ཕྱིའི་སྐྱེ་བ་མེད་ཅེས་ལོག་པར་བལྟ།། བློ་ནི་ལུས་ལ་རྟེན་དང་ལུས་ཀྱི་འབྲས།། ལུས་ཀྱི་ཡོན་ཏན་གང་རུང་དེ་
ལས་གཞན།། སྔ་ནས་འོད་དང་ཕྱི་མ་འདིར་འགྲོ་བའི།། སྲིད་པ་མེད་ཅེས་རྒྱང་འཕེན་ལོག་པའི་ལམ།། འབྱུང་རྔུབ་
དབང་བོ་བློ་སོགས་ཉེར་ལེན་ལ། ལྟོས་མེད་ལུས་ཉིད་འབའ་ཞིག་ལས་སྐྱེ་བའི།། ལོག་རྟོགས་(རྟོག་)(༣༣ན)
འབྱུང་བོའི་བྱ་ཚོགས་སྐད་འབྱིན་ཡང་།། རྩ་བར། བློ་ནི་ལུས་ལ་རྟེན་པའི་ཕྱིར།། གོམས་པས་གྲུབ་པ་མེད་ཅེ་ན།། མ་ཡིན་རྟེན་ནི་བཀག་
ཕྱིར་རོ།། སྐྱེ་བ་ཡོངས་སུ་ལེན་པ་ན།། འབྱུང་རྔུབ་དབང་བོ་བློ་དག་ནི།། རང་གི་རིགས་ལ་ལྟོས་མེད་ཅན།། ལུས་ཉིད་འབའ་ཞིག་ལས་སྐྱེ་མིན།། ཞེས་
69 %

། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།
དང་། དེ་ཕྱིར་དབང་སོགས་རང་རིག་ལ།། ལྟོས་མེད་པར་ནི་འབྱུང་ཡིན་ན།། ཇི་ལྟར་གཅིག་ནི་ཡོངས་གྱུར་བཞིན།། ཀུན་འགྱུར་ཁྱད་པར་མེད་
ཕྱིར་རོ།། ཞེས་སོགས། རིགས་པའི་སྐྱ་རེང་(རེངས)ཤར་ཚེ་ལོང་བ་ཐོབ།། རྣམ་ཤེས་མིན་པའི་ཉེར་ལེན་མཐུ་ལས་རྣམ་
ཤེས་སྐྱེ་བ་སྲིད་ཞི་བདེན་པའི་ལུགས་ལ་མེད།། དེ་ཕྱིར་ཚེ་འདིའི་རྣམ་ཤེས་ནུས་པ་ལས་ཡིན་མིན་ན་གཞན་
ལའང་མཚུངས་ཞེས་པའི།། རྩ་བར། རྣམ་ཤེས་མིན་པས་རྣམ་ཤེས་ཀྱི།། ཉེར་ལེན་མིན་པའི་ཕྱིར་ཡང་གྲུབ།། གལ་ཏེ་དངོས་པོ་ཐམས་ཅན་
(ཅད་)ནི།། རྣམ་ཤེས་ནུས་ལྡན་ཕྱིར་འདོད་ན།། རྩ་སོགས་རྩེ་ན་གླང་ཆེན་བརྒྱ།། སྔོན་ཚེ་མ་མཐོང་ཡོད་དོ་ཞེས།། དེ་སྐད་གྲངས་ཅན་ཕྱུགས་ལས་
གཞན།། ངོ་མཚར་བཅས་པ་སུ་(སུས་)བརྗོད་རྩོལ(སྩོལ)།། ཞེས(ཅེས)། རིགས་པའི་གནམ་ལྕགས་སྤྱི་བོར་གསོར་ལས་གཏད་མེད་
གྲུབ་མཐའི་བྲག་རི་མཐོ་ཡང་ཐལ་བར་བརླགས།། རིགས་པའི་ཐོག་ཟེར་སྙིང་གིས་མ་བཟོད་རྫུན་གྱི་ཐལ་མོ་མིག་
ལ་འགེབས་པ་སྤྲེའུ་བཞིན།། རྩ་བར། ཇི་ལྟར་སེམས་ལ་རྟེན་བྱས་ནས།། ཐོས་སོགས་འདུ་བྱེད་སེམས་ལ་ནི།། དུས་གསལ་ཐ་དད་མེད་པའི་
ཕྱིར།། དེ་ལྟར་ལུས་ལའང་ཡོན་ཏན་འགྱུར།། ཞེས་དང་། གཅིག་བསྒྲིབས་པ་ན་ཐམས་ཅད་དག། བསྒྲིབས་(བསྒྲིབ)པར་འགྱུར་བའམ་མ་བསྒྲིབས་
ན།། མཐོང་འགྱུར་གཅིག་ཚོན་གྱིས་བསྒྱུར་ན།། བསྒྱུར་(༣༣བ)བའམ་མ་བསྒྱུར་རྟོགས་པར་འགྱུར།། ཞེས། ལུས་སེམས་ཆ་མེད་གྲུབ་མཐའ་
གདོན་ཆེན་སྙིང་ལ་ཞུགས་པས་རི་གླིང་ཀུན།། རོ་ལངས་བཞིན་དུ་ལུས་ཀྱིས་གར་བསྒྱུར་འབྱུང་བོའི་ ་སྐད་ངན་
སྒྲོགས་སམ་ཀྱེ།། གལ་ཏེ་སྡོང་བུ་ལ་སོགས་བཞིན།། ཉེས་པས་མི་མཐུན་ལུས་རྒྱུ་མིན།། ཤི་བས་ཉེས་པས་ཉམས་འགྱུར་ཚེ།། སླར་ཡང་འཚོ་བ་
དག་ཏུ་འགྱུར།། གལ་ཏེ་མེ་ནི་ལྡོག་ན་ཡང་།། ཤིང་གི་འགྱུར་བ་མི་ལྡོག་བཞིན།། དེ་ནི་ལྡོག་པ་མེད་ཅེ་ན།། མ་ཡིན་གསོ་སྦྱོང་ཡོད་ཕྱིར་རོ།། སླར་མི་
འབྱུང་བར་འགའ་ཞིག་ནི།། ལ་ལར་འགྱུར་བ་སྐྱེད་པར་བྱེད།། འགའ་ཞིག་ལྡོག་པ་ཡིན་ཕྱིར་དཔེར།། ཤིང་དང་གསེར་ལ་མེ་བཞིན་ནོ།། ཞེས་པ་
ལྟར། ཤི་བའི་ལུས་ལ་སེམས་ཀྱང་གནས་འགྱུར་ནད་ཀྱིས་ཡིན་ན་ནད་གསོས་ཚེ།། སླར་ཡང་འཚོ་འགྱུར་ཤི་བ་ལོག་
གམ་རོ་ལངས་ཡིན་ནན་(ནམ)ངན་པའི་ལྟས།། སེམས་རྒྱུད་སྔ་མའི་ལུས་ལ་ལྟོས་མེད་པར།། ནང་གི་འབྱུང་ཆེན་
སེམས་ཅན་རྒྱུར་འགྱུར་ན།། ཕྱི་རོལ་འབྱུང་བ་ཀུན་ལའང་དེ་མཚུངས་ཞེས།། ཆོས་གྲགས་རིགས་པའི་མདའ་ཆེན་
སུ་ཡིས་ལྡོག། འཆི་ཀའི་སེམས་ནི་སེམས་ཕྱི་མ།། མཚམས་སྦྱོར་མི་བྱེད་དགྲ་བཅོམ་པ།། ཐ་མའི་སེམས་བཞིན་འཆི་
སེམས་ཀུན།། དེ་མཚུངས་ཞེས་ནི་རྒྱངས་(རྒྱང་)འཕེན་སྨྲ།། བྱེ་སྨྲ་ལ་སོགས་ཆོས་འདི་བའི།། སྡེ་བ་འགའ་ཞིག་དཔེ་
འདི་འདོད།། ཁྱོད་ཀྱང་ཉ་ནི་མཆིལ་བས་བཞིན།། ལུགས་འདིར་དབང་མེད་དྲངས་སམ་ཅི།། དགྲ་བཅོམ་ཡིད་
ལུས་འགོག་པ་ལས།། རྒྱལ་བ་རྣམས་ཀྱིས་སློང་ཞེས་ཐོས།། གཟུགས་བརྙན་ལིང་ཀ་སེམས་མེད་ལ།། སེམས་ཞུགས་
དམོད་པའི་ཆོ་ག་(༣༤ན)ཡིན།། ལུས་ཀྱི་ཁང་བཟང་ཞིག་རྗེས་སེམས་ཉིད་ཀྱི།། འགྲོན་པོ་འབའ་ཞིག་མཁའ་ལ་
འཇག་མ་བཞིན།། རྟེན་མེད་གཅིག་བུར་གནས་འགྱུར་བཞད་གད་ཅེས།། ཆད་སྨྲ་ལྕེ་བདེ་དྲིལ་བསིལ་མགོ་ལྕོག་
བྲེལ།། གལ་ཏེ་ལུས་ནི་ལྡོག་པ་ན།། རྟེན་མིན་ཕྱིར་ན་སེམས་འབའ་ཞིག། གནས་འགྱུར་ཞེ་ན་གལ་ཏེ་དེའི།། རྒྱུ་འཇུག་ཐོབ་ཕྱིར་སེམས་ཀྱི་རྒྱུན།།
གནས་རྒྱུར་ཡན་ལག་མི་འགྱུར་ན།། ཚེ་འདི་ཉིད་ཀྱི་སྐྱེ་མཆེད་ལྔ།། ལུས་གཞན་སྐྱེད་པའི་རྒྱུ་ཉིད་ཡིན།། དེ་ཡི་ཡན་ལག་དངོས་པོ་དང༌།། རྒྱུ་ཉིད་
7}
:,,

༄༅། །གཉིས་པ། རྟོགས་བརྗོད་བཻཌཱུརྱ་སྔོན་པོའི་བུམ་བཟང་།
འགོག་ལ་མི་དམིགས་པ།། ངེས་བྱེད་མིན་པར་རབ་ཏུ་བཤད།། ཅེས་པ་ལྟར། ཚེ་འདིའི་རྣམ་སྨིན་མགྲོན་ཁང་འཇིག་ཀྱང་འཆི་ཁར་
ཚེ་འདིའི་སྐྱེ་མཆེད་ལྔའི།། ཉེ་བར་ལེན་དང་འཆི་སེམས་ལྷན་ཅིག་བྱེད་རྐྱེན་ནུས་པ་ཚོགས་པ་ལས།། ཕྱི་མའི་ལུས་
གཞན་གསར་དུ་བསྐྱེད་ཕྱིར་སེམས་ཉིད་ཡན་གར་གནས་པ་མིན།། དེ་ཕྱིར་ལུས་སེམས་ལྷན་ཅིག་གནས་ཀྱང་
རྟེན་དང་བརྟེན་པར་རིགས་མ་ཡིན།། རྩ་བར། དཀར་བོ་ལ་སོགས་ས་སོགས་ལ།། རྟེན་པ་ཉིད་ནི་མ་ཡིན་ནོ།། དེ་རྟེན